open-index/open-wikipedia-markdown huggingface dataset:
Eparki

**Eparki** refererer til et område regjert av en *epark*, samt hans stilling. De sivile forvaltningsdistriktene i Østromerriket (det bysantinske rike) ble betegnet som eparki (gresk: επαρχία; latin: *eparchia*), som løselig kan oversettes som styre eller jurisdiksjon over noe, som en provins, prefektur, eller territorium. Det var totalt 64 slik i Østromerriket, før de ble omorganisert inn i themeer. Et eparki tilsvarte en romersk provins, og de sistnevnte ble også omtalt som *eparkier* på gresk.

Eparki har særskilt betydning i politikk, historie og hierarkiet i de østlige ortodokse kirkene, og i den tidlige kirke var eparki en prelat som var overhode av et bispedømme. Begrepet er avledet fra senlatin *exarchus*, igjen fra gresk *exarkhos*, «en leder», sammensatt fra *ex* + *arkhos*, «leder, høvding, hersker», sammenlign med *[[arkont]]*.

## Se også
* Eksarkat

## Referanser
Mollisjok fjellstue

**Mollisjok fjellstue** (eller *Mollesjohka, Mollesjok*) i Karasjok kommune i Finnmark er en av statens fjellstuer og forvaltes av Landbruksdirektoratet. Fjellstua har 52 sengeplasser og ligger like sør for innsjøen Iešjávri. Fjellstua er uten veiforbindelse.

## Se også
* Jotka Fjellstue
* Ravnastua

## Eksterne lenker
* Mollisjok Fjellstue
Eksarkat

**Eksarkat** er både et verdslig som religiøst begrep for et myndighetsområde. Begrepet kommer fra gresk ἔξαρχος, *exarchos*, og ble historisk benyttet på de som holdt ulike posisjoner, en del av dem var politiske eller militære, og andre var innen kirken. Den østromerske keiser Maurikios kom til å etablere en ny form for administrative enheter, eksarkater, og organiserte de gjenværende vestlige områdene i Italia under sin kontroll i to slike eksarkater, eksarkatet Ravenna og Africa. Begrepet er avledet fra gresk επαρχία, *exarkhos*, «en leder», sammensatt fra *ex* + *arkhos*, «leder, høvding, hersker», sammenlign med *[[arkont]]*. Østromerriket var preget av gresk språk og bruk av gresk terminologi.

Et kirkelig eparki (ortodokst eller orientalsk-katolsk bispedømme) er det som ligger utenfor utenfor sin respektive kirkes utbredelsesområde.

Eksarkater kan dermed betegnes som diaspora-bispedømmer, og tilsvarer et apostolisk vikariat i den romersk-katolske kirke. Lederen av et eksarkat, *eksarken*, er ikke nødvendigvis epark eller biskop. Katolske eksarkater er vanligvis immediate, men de kan også bli grunnlagt av og være underordnet for eksempel en patriark. I ortodokse kirker kan eksarken derimot være en patriarks stedfortreder, og dermed ha høyere rang enn en metropolitt.

Eksarkater er ikke bundet til grensene for andre kirkers bispedømmer, og kan til og med inkludere flere land. Det ukrainsk-katolske eksarkatet for Tyskland og Norden med sete i München omfatter for eksempel alle ukrainsk-katolske troende i Tyskland, Finland, Norge og Sverige, på tvers av stats- og de romersk-katolske bispegrensene.

## Referanser


## Eksterne lenker
* Adrian Fortescue (1913): [«Exarch»](https://en.wikisource.org/wiki/Catholic_Encyclopedia_(1913)/Exarch), i: Herbermann, Charles: *Catholic Encyclopedia*. New York: Robert Appleton.
Guangdong Heyuan kullkraftverk

** Guangdong Heyuan kullkraftverk** er et kullkraftverk ved millionbyen Shenzhen i provinsen Guangdong i det sørlige Kina. Det har en installert produksjonskapasitet på 1.200 MW fordelt på to like store enheter med fire generatorer. Anlegget ble bygd ut av selskapet Shenzhen Energy.

## Eksterne lenker
* Shenzhen Energy - Introduction.
* All Chinese Utility Plants – *McIlvaines*.
Eksark

**Eksark** betegner stattholderen for en militær forvaltningsenhet (*eksarkat*) i Det bysantinske rike.

Tittelen *eksark* brukes også om enkelte østlige 
biskoper.

## Referanser


## Se også
* epark

## Eksterne lenker
* Adrian Fortescue (1913): [«Exarch»](https://en.wikisource.org/wiki/Catholic_Encyclopedia_(1913)/Exarch) i: Herbermann, Charles, red.: *Catholic Encyclopedia*. New York: Robert Appleton.
Yongfu kullkraftverk

** Yongfu kullkraftverk** er et kullkraftverk i provinsen Guangxi i det sørlige Kina. Det har en installert produksjonskapasitet på 600 MW, i blokker av 300 MW hver. Anlegget ble bygd ut av bl.a NWPCG.

## Se også
*Liste over verdens største kullkraftverk

## Eksterne lenker
* NWPCG - Major Power Projects Constructed.
Zhumadian kullkraftverk

** Zhumadian (Gucheng) kullkraftverk** er et kullkraftverk ved Zhengzhou i provinsen Henan i det nordlige Kina. Det har en installert produksjonskapasitet på 600 MW fordelt på to like store blokker. Anlegget ble bygd ut fram til 2009, og har (2012) under planlegging en ytterligere utvidelse med 2 x 1&nbsp;000 MW enheter. Totaleffekten kommer med dette opp i 2&nbsp;600 MW.

Utbygger er selskapet NWPCG.

## Se også
*Liste over verdens største kullkraftverk

## Eksterne lenker
* NWPCG - Major Power Projects Constructed.
Luoyang kullkraftverk

:*Må ikke forveksles med [[Luyang kullkraftverk]] i samme provins.*

** Luoyang kullkraftverk** er et kullkraftverk i provinsen Henan i Kina. Det ligger i byen Luoyang, i prefekturet av samme navn.

Det har en opprinnelig installert produksjonskapasitet på 600 MW, i blokker av 300 MW hver. Det er i ettertid installert 2 x 165 MW og 1 x 75 MW i tillegg. Anlegget ble bygd ut av bl.a NWPCG.

## Eksterne lenker
* NWPCG - Major Power Projects Constructed.
* Electricity Restructuring in China: The Elusive Quest for Competition – Russell Pitman og Vanessa Zhang, USAs justisdepartement (April 2008). Besøkt 22. oktober 2011.
Pucheng kullkraftverk

** Pucheng kullkraftverk** er et kullkraftverk i fylket Puchengi provinsen Shaanxi i det nordlige Kina. Det har en installert produksjonskapasitet på 1860 MW, i blokker av 300-600 MW hver. Anlegget ble bygd ut av bl.a NWPCG, og eies av Shaanxi Huadian Pucheng Power Generation Co Ltd.  Det har vært gjennomført japansk-ledede CDM-prosjekter her som reduserer CO2-utslippene med drøye 235.000 tonn årlig.

## Eksterne lenker
* NWPCG - Major Power Projects Constructed.
* FN CDM-prosjekter, Pucheng Power Plant, UNFCCC 2009.
Cammin bispedømme

**Cammin bispedømme** var et romersk-katolsk bispedømme i Pommern i dagens nordvestlige Polen og nordøstlige Tyskland.

Bispedømmet ble grunnlagt i 1140 av pave Innocent II. Siden både Magdeburg og Gniezno erkebispedømme gjorde krav på Cammin som suffraganbispedømme, løste Innocent problemet ved å eksemptere bispedømmet. Bispesetet lå først i Julin (dagens *Wolin*, tysk *Wollin*), men ble i 1176 flyttet til Cammin (dagens *Kamień Pomorski*, tysk også *Kammin*). Biskopene var for det meste tyske adelige og fremmet innvandringen av tysktalende bosettere. Dette førte bl.a. til (ny)grunnleggelsen av byene Kolberg (*Kołobrzeg*), Köslin (*Koszalin*), Massow (*Maszewo*) og Naugard (*Nowogard*). Bispesetet ble i 1277 flyttet til Kolberg (som allerede hadde vært et bispesete i 1000, men ble gitt opp få år senere).

På 1200-tallet ble Cammins biskop fyrstbiskop og ervervet store besittelser. Som verdslig hersker over dette høystiftet kom han ikke sjelden i konflikt med Pommerns hertuger. Gjennom skiftende koalisjoner med hertugdømmet Pommern og markgrevskapet Brandenburg prøvde fyrstbiskopen å sikre sin uavhengighet, men mistet i praksis i 1355 sin riksumiddelbarhet til Pommern.

I løpet av reformasjonen ble Pommern 1534 protestantisk, og den siste katolske biskopen døde i 1544. De følgende biskopene var altså protestantiske, og dessuten fra 1556 samtidig hertuger av Pommern. Med freden i Westfalen (1648) ble høystiftet Cammin sammen med resten av Hinterpommern slått til Brandenburg. Den siste (protestantiske) biskopen av Cammin, Ernst Bogislaw von Croÿ, ga avkall på høystiftet i 1650. Fra katolsk hold ble bispedømmet oppfattet som tapt, og tilfalt på det kirkelige plan det apostoliske vikariat i nord.

1972 opprettet pave Paul VI et bispedømme med sete i Szczecin, som fikk navnet Szczecin-Kamień bispedømme for å knytte an til Kamieńs tidligere rolle som bispesete.
Zouxian kullkraftverk

** Zouxian kullkraftverk** (betyr *Zou fylkes kullkraftverk*) er et kullkraftverk i provinsen Shandong i det nordøstlige Kina. Det har en installert produksjonskapasitet på 2540 MW, i 4 blokker á 3-400 MW og to blokker á 600 MW hver. Anlegget ble bygd ut av bl.a NWPCG, og operatør er Huadian Power International Co Ltd. Oppstart av anleggets drift skjedde i 1985.

## Se også
*Liste over verdens største kullkraftverk

## Referanser


## Eksterne lenker
* NWPCG - Major Power Projects Constructed.
* Huadian International Power Co Ltd - beskrivelse av anlegget.
Xiaolongtan kullkraftverk

** Xiaolongtan kullkraftverk** er et kullkraftverk i provinsen Yunnan i det sørvestlige Kina. Det har en installert produksjonskapasitet på 1&nbsp;200 MW, en dobling fra første utbyggingstrinns opprinnelige ytelse som var på 2 blokker à 300 MW. Anlegget ble bygd ut av bl.a NWPCG, men eies nå av China Guodian Corporation.

## Eksterne lenker
* NWPCG - Major Power Projects Constructed.
* Electricity Restructuring in China: The Elusive Quest for Competition – Russell Pitman og Vanessa Zhang, USAs justisdepartement (April 2008). Besøkt 22. oktober 2011.
Lebus bispedømme

**Lebus** eller **Lubusz bispedømme** var et bispedømme på begge sider av elven Oder, som eksisterte fra 1125 til 1598. Den ble del av maktkampen mellom hertugdømmet Polen og markgrevskapet Brandenburg om det tysk&ndash;polske grenseforløpet.

Bispedømmet ble grunnlagt i Lubusz (tysk *Lebus*) av hertug Bolesław III av Polen. Målet med grunnleggelsen var å komme den tysk-romerske keiseren i forkjøpet med å gjøre krav på dette området. Lebus’ metropolitanbispedømme var derfor det polske erkebispedømmet Gniezno.

1248 falt imidlertid det verdslige herredømmet over bispedømmet Lebus til markgrevskapet Brandenburg og fyrsterkebispedømmet Magdeburg (som kondominium). Dermed havnet biskopen i en lojalitetskonflikt mellom hans geistlige overhode og verdslige hersker. Den langvarig tautrekning om innflytelsen over biskopen av Lebus resulterte bl.a. i at bispesetet ble flyttet østover til Górzyca (tysk *Göritz*) i 1276, der det ble lagt i grus i 1325; at biskopen etter mange års eksiltilværelse returnerte til Lebus i 1354; og at bispesete ble flyttet nordvestover til Fürstenwalde (polsk *Przybór*) i 1373 etter at også domkirken i Lebus hadde blitt ødelagt.

1424 lyktes Brandenburgs markgrever med å få løst Lebus fra Gniezno erkebispedømme. Lebus ble dermed suffraganbispedømme under Magdeburg erkebispedømme.

Bispedømmet ble reformert i 1555. Inntil 1598 fungerte den protestantiske administratoren for Magdeburg erkebispedømme også som Lebus’ administrator; så ble bispedømmet sekularisert.
Ninghai kullkraftverk

** Ninghai kullkraftverk** er et kullkraftverk i fylket Ninghai i provinsen Zhejiang i det østlige Kina. Det har en installert produksjonskapasitet på 4400 MW. Brenseltypen er kull. Operatør er Beijing Guohua Electric Power Corporation, og *[[Shenhua Group]] Co Ltd*. Teknologien for rensing er utviklet av Hitachi og Zhejianguniversitetet.

## Se også
* Liste over verdens største kullkraftverk

## Eksterne lenker
* Hitachi – Completion of SCR System for Ninghai Power Plant Unit 4 in China.
* Global Energy Observatory (GEO) – Ninghai Coal Power Plant China.
Tuoketuo kullkraftverk

** Tuoketuo kullkraftverk** er et kullkraftverk ved byen Tuoketuo like øst for storbyområdet Hohhot i provinsen Indre Mongolia, i det nordlige Kina. Det har en installert produksjonskapasitet på 3&nbsp;600 MW, fordelt på 6 like store generatorer. Utbyggingen skjedde i tre faser med to enheter i hver fase, ffra 2003 til 2005.  Årsproduksjonen er om lag 23,3 TWh elektrisk kraft.

Brenseltypen er kull, og operatør er Datang International Power Generation Company Ltd, som eier 60% av aksjene i anlegget. All kraften sendes til kraftnettet i Beijing-Tianjin-Tangshan-området.

## Se også
* Liste over verdens største kullkraftverk

## Eksterne lenker
* CARMA – Tuoketuo-1, angivelse av årsproduksjon.
* Tuoketuo Power Company – Datang International Power Generation Co Ltd – beskrivelse av anlegget (velg fra menyen til høyre).
* Datang International – Power Plants Operating Data – tekniske data for anlegget.
Szczecin-Kamień erkebispedømme

**Szczecin-Kamień erkebispedømme** er et romersk-katolsk erkebispedømme nordvest i Polen.

Bispedømmet ble skilt ut av Berlin bispedømme i 1972. Bispesetet er Szczecin, men *Szczecin-Kamień* ble valgt som bispedømmets navn for å knytte an til det historiske Kamień bispedømme med sete i Kamień Pomorski (tysk *Cammin*), som hadde eksistert fra 1140 til 1544. St.&nbsp;Johannes-katedralen i Kamień Pomorski fungerer også som konkatedral ved siden av St.&nbsp;Jakobs-katedralen i Szczecin.

Szczecin-Kamień bispedømme var først suffraganbispedømme under Gniezno, men ble i 1992 selv opphøyet til erkebispedømme. Som suffraganer fikk det tildelt Koszalin-Kołobrzeg og Zielona Góra-Gorzów bispedømme.

## (Erke)biskoper
* 1972&ndash;1978: Jerzy Stroba
* 1979&ndash;1992: Kazimierz Jan Majdański
* 1992&ndash;1999: Marian Przykucki
* 1999&ndash;2009: Zygmunt Kamiński
* 2009&ndash;d.d.: Andrzej Dzięga
## Eksterne lenker
*
Nummis

**Nummis** (finsk: **Nummi**) er en tidligere kommune i landskapet Nyland i Finland. Kommunen var enspråklig finsk. Nummis hadde  innbyggere i 1973.

1. januar 1981 ble kommunene Nummis og Pusula slått sammen til den nye kommunen Nummi-Pusula.

## Referanser




## Eksterne lenker
* Artikkel om Nummi i Nordisk familjebok, bind 20, spalte 120, 1914
Suralaya kullkraftverk

** Suralaya kullkraftverk** er et kullkraftverk ved byen Merak i provinsen Banten på øya Java i Indonesia. Det har en installert produksjonskapasitet på 3&nbsp;400 MW fordelt på 7 blokker á 400 eller 600 MW hver. Årsproduksjonen er om lag 24,0 TWh elektrisk kraft. Brenseltypen er kull. Utbyggingen skjedde 1980–1997. Operatør er PT Indonesia Power.

## Se også
* Liste over verdens største kullkraftverk

## Eksterne lenker
* CARMA – Surelaya.
* PT Indonesia Power - beskrivelse av anlegget.
* Power Generation Industry in indonesia – statlig nyhetsbrev juli 2008.
Warszawa bispedømme

** Warszawa bispedømmer** kan referere til flere bispedømmer som har Warszawa som setet og/eller som (en del av) navnet sitt:
* det augsburgsk-evangeliske bispedømmet Warszawa
* det gammelkatolske bispedømmet Warszawa
* det polsk-ortodokse eparkiet Warszawa og Bielsk Podlaski
* det romersk-katolske erkebispedømmet Warszawa
* det ukrainsk-katolske erkeeparkiet Przemyśl-Warszawa
Poznań erkebispedømme

**Poznań erkebispedømme** ble grunnlagt i 968 og er dermed Polens eldste bispedømme. 1948 ble det opphøyet til erkebispedømme.

## Historie
Den første biskopen i Polen, Jordanes, ble sendt til Poznań av pave Johannes XIII i 966 for å døpe hertug Mieszko I av Polen. To år etter at hertugen hadde gått over til kristendommen, ble bispedømmet opprettet. Det lå i Magdeburgs kirkeprovins og omfattet hele hertugdømmet Polen.

Med grunnleggelsen av erkebispedømmet Gniezno og bispedømmene Kołobrzeg, Kraków, Włocławek og Wrocław i år 1000 samt av Płock i 1075 ble bispedømmets størrelse kraftig redusert. Landskapet Masovia inkludert Warszawa i det østlige Polen forble imidlertid hos Poznań, slik at bispedømmet var todelt. 1075 ble også Poznań bispedømme lagt til Gnieznos kirkeprovins, etter å ha vært immediat. Først i 1798 ble den østlige delen av bispedømmet, dvs. Masovia, skilt ut som Warszawa bispedømme.

1821, mens Vest-Polen gjennom Storhertugdømmet Posen lå under prøyssisk styre, ble Poznań bispedømme lagt sammen med Gniezno erkebispedømme til Gniezno-Poznań erkebispedømme (tysk *Erzbistum Gnesen-Posen*). 1948 ble de to bispedømmene igjen skilt fra hverandre. Poznań fikk beholde erkebispetittelen, men hadde foreløpig ingen suffraganer. Først i 1992, da Kalisz bispedømme ble opprettet bl.a. med deler av Poznań erkebispedømme, ble Poznań opphøyet til metropolitanerkebispedømme.
## Eksterne lenker
*
Wrocław bispedømme

** Wrocław bispedømme** kan referere til flere bispedømmer som har sitt sete i Wrocław:
* det augsburgsk-evangeliske bispedømmet Wrocław
* det gammelkatolske bispedømmet Wrocław
* det polsk-ortodokse eparkiet Wrocław og Szczecin
* det romersk-katolske erkebispedømmet Wrocław
* det ukrainsk-katolske eparkiet Wrocław-Gdańsk
Gdańsk erkebispedømme

**Gdańsk erkebispedømme** er et av Polens 14 romersk-katolske erkebispedømmer.

## Historie
Gdańsk sognet i middelalderen til Włocławek bispedømme. Rett på motsatt side av elven Wisła (innenfor dagens bykommune) begynte De tyske riddernes ordensstat med Pomesania bispedømme. Etter reformasjonen var det i lengre tid ikke noe romersk-katolsk bispedømme som omfattet Gdańsk, mens byen senere kom til Chełmno bispedømme.

Situasjonen endret seg først da Gdańsk/Danzig etter første verdenskrig ble en fristat. Paven opprettet derfor i 1922 en apostolisk administrasjon for *[[fristaden Danzig]]*, som ble opphøyet til bispedømme i 1925, men forble immediat. Paven bestemte grev Eduard O'Rourke som første biskop, siden han som belaruser med irske røtter ble ansett som etnisk nøytral. Likevel ble han av Danzigs nasjonalsosialistiske regjering tvunget til å gå av i 1938. Den neste biskopen, Carl Maria Splett, ble etter andre verdenskrig arrestert av polske kommunister. Etter åtte år i fengsel fikk han reise ut til Vest-Tyskland, der han døde i 1964.

1992 ble Gdańsk opphøyet til metropolitanerkebispedømme over Pelplin og Toruń bispedømme, som samtidig hadde blitt dannet ved delingen av det tidligere Chełmno bispedømme. 

## (Erke)biskoper
* 1926&ndash;1938: grev Eduard O'Rourke
* 1938&ndash;1964: Carl Maria Splett
* 1964&ndash;1971: Edmund Nowicki
* 1971&ndash;1984: Lech Kaczmarek
* 1984&ndash;2008: Tadeusz Gocłowski
* 2008&ndash;: Sławoj Leszek Głódź
## Eksterne lenker
*
Ravnastua

**Ravnastua** fjellstue ligger ca. 3 mil fra Karasjok og er helt spesiell med sine naturskjønne omgivelser. Den første bosetninga på Ravnastua var ca. 1850. Fjellstuene har sin historie allerede på 1100-tallet. Stuene ble i sin tid opprettet for å være skysstasjon for embedsverket. Ravnastua var/er en av stoppestedene på turen mellom Karasjok og Alta. I gamle dager tok det en dag fra Karasjok til Ravnastua og videre en dag til neste fjellstue (Mollisjok). For å komme til Ravnastua kjører man etter bilvei ca. 13 km til Assebakti, deretter er det ca. 17 km. Gangvei, kjerrevei, skiløype eller scooterløype. Fjellstua kan ta i mot 30 personer for overnatting. Servering av mat til inntil 24 personer (frokost, lunsj og middag). Møte og konferanserom for 24 personer. Fjellstua har eget kraftverk til lys.

## Eksterne lenker
*
Lamma kraftverk

** Lamma kraftverk** er et varmekraftverk like utenfor Hongkong i det sørlige Kina. Det har en installert produksjonskapasitet på 3796 MW, fordelt på 15 turbiner. Brenseltypen er kull (8 blokker) og naturgass (5 blokker), pluss to kombinasjonsblokker og en vindkraftturbin. Operatør er Hong Kong Electric Company. Utbyggingen skjedde i 1982.

## Se også
* Liste over verdens største kullkraftverk

## Eksterne lenker
* HKEC – Electricity Generation.
Donghae kraftverk

:*Må ikke forveksles med [[Dongga varmekraftverk]] i Tibet.*

** Donghae kraftverk** er et varmekraftverk i Donghae i provinsen Gangwon i Sør-Korea. Det har en installert produksjonskapasitet på 440 MW fordelt på 2 like store blokker / turbiner. Brenseltypen er kull antrasitt). Operatør er Korean East-West Power Co. Utbyggingen skjedde omkring 1995&ndash;1999.

## Referanser


## Eksterne lenker
* IndustCards – «Coal-Fired Power Plants in South Korea».
Territorialprelaturet Schneidemühl

**Territorialprelaturet Schneidemühl** (tysk) eller **Piła** (polsk) var et tysk og senere polsk romersk-katolsk territorialprelatur som eksisterte fra 1930 til 1972. Med opprettelsen av Den polske korridor etter første verdenskrig hadde mesteparten av de tyske provinsene Vestpreussen og Posen blitt gitt tilbake til Polen. På det kirkelige plan innebar det at deler av Chełmno (''Kulm'') bispedømme og Poznań-Gniezno (''Posen-Gnesen'') erkebispedømme fremdeles lå i Det tyske rike, men var blitt adskilt fra sine respektive bispeseter gjennom den nye statsgrensen.

Erkebiskop Edmund Dalbor av Poznań-Gniezno oppnevnte derfor i 1920 en generalvikar for de berørte sognene. Området, som bestod av fire adskilte «øyer» langs den tysk-polske grensen, fikk i 1923 av pave Pius XI status som apostolisk administrasjon med sete i Tütz (*Tuczno*). Setet ble i 1926 flyttet til Schneidemühl (*Piła*). 1930 ble administrasjonen opphøyet til territorialprelatur, og samtidig løst fra Poznań-Gniezno erkebispedømme og i stedet lagt til Breslaus (*Wrocławs*) kirkeprovins.

Prelat Franz Hartz tok opp sitt arbeid i 1931, men måtte flykte til Vest-Tyskland i 1945. Selv om prelaturet etter andre verdenskrig lå i Polen, bestod det videre. Etter Hartz' død i 1953 valgte Polens kirkemyndigheter en kapitularvikar til prelaturet. Opphevelsen skjedde først i sammenheng med reorganiseringen av de polske bispedømmene i 1972. Prelaturets område gikk da opp i de nye bispedømmene Gorzów og Koszalin-Kołobrzeg.
Hadong kraftverk

** Hadong kraftverk** er et varmekraftverk i Hadong i provinsen Sør-Gyeongsang i Sør-Korea. Det har en installert produksjonskapasitet på 3000 MW fordelt på 6 like store blokker / turbiner. Årsproduksjonen er 21,8 TWh kraft. Brenseltypen er kull. Operatør er Korean Southern Power Co. Utbyggingen skjedde omkring 1997–2001.

## Se også
* Liste over verdens største kullkraftverk

## Referanser


## Eksterne lenker
* IndustCards – «Coal-Fired Power Plants in South Korea».
Poryong kraftverk

** Poryong kraftverk** er et varmekraftverk i Boryeong i provinsen Sør-Chungcheong, Sør-Korea. Det har en installert produksjonskapasitet på 4000 MW fordelt på 8 like store blokker med gass- og damp turbiner. Det ytes 2.000 MW fra kulldrift og 2.000 MW fra gassdrift. Årsproduksjonen er 27,8 TWh kraft. Brenseltypen er kull og LNG. Operatør er Korean Midland Power Co. Utbyggingen skjedde omkring 1983&ndash;2008.

Teknologien er delvis levert av Toshiba. Anlegget er et av verdens kraftigste kullkraftverk.

## Se også
* Liste over verdens største kullkraftverk

## Referanser


## Eksterne lenker
* IndustCards – «Coal-Fired Power Plants in South Korea».
* IndustCards – «Gas Turbine and Combined-Cycle Power Plants in South Korea».
Merete Kristiansen

**Merete Kristiansen** (født 1968) fra Klæbu er en norsk skihopper. Hun hoppet 100 meter i Skuibakken 17. mars 1985, som den første norske kvinne. 8. januar 1988 satte hun verdensrekord med 112 meter i Balbergbakken.

## Se også
* Kvinner i skihopping

## Referanser


## Kilder
* Adresseavisen: – Mindre fordommer før  (7. februar 2004)
* Skisprungschanzen-Archiv: Die Geschichte des Frauenskispringens
* VG: 91 meter bak Matti (s. 18, 18. mars 1985, arkivert hos Retriever Norge)
* Karsten Alnæs: *Jeg spenner mine ski – Historien om norsk skikultur*. Aschehoug, Oslo 2007. ISBN 978-82-03-23457-6, s. 165
Yonghungdo kraftverk

** Yonghungdo kraftverk** er et varmekraftverk i provinsen Incheon i Sør-Korea. Det har en installert produksjonskapasitet på 1600 MW fordelt på 2 like store blokker / turbiner. Brenseltypen er kull og antrasitt. Operatør er Korean South-East Power Co. Utbyggingen skjedde omkring 2000&ndash;2004. Teknologien er levert av Alstom og Doosan.

Det er under bygging ytterligere 2x870 MW blokker, slik at samlet effekt vil komme opp i 3340 MW.

## Referanser


## Eksterne lenker
* IndustCards – «Coal-Fired Power Plants in South Korea».
Yosu kraftverk

**Yosu kraftverk** er et varmekraftverk i provinsen Sør-Jeolla i Sør-Korea. Det har en installert produksjonskapasitet på 530 MW fordelt på 2 blokker / turbiner. Brenseltypen er kull og råolje. Operatør er Korean South-East Power Co. Utbyggingen skjedde omkring 1975&ndash;1977. Det skal i tillegg leveres en 340 MW superkritisk enhet fra Doosan-Alstom, slik at totalkapasiteten for produksjon når 870 MW.

## Referanser


## Eksterne lenker
* IndustCards – «Coal-Fired Power Plants in South Korea».
* Doosan – «Doosan Steam Generators», side 18.
Taean kraftverk

** Taean kraftverk** er et varmekraftverk helt vest i Sør-Korea, Taean i Sør-Chungcheongprovinsen. Det har en installert produksjonskapasitet på 4000 MW. Brenseltypen er kull. Operatør er Korean Western st Power Co. Dette anlegget er landets nest kraftigste kullkraftverk, og et av de største i verden målt etter installert effekt. 

## Se også
* Liste over verdens største kullkraftverk

## Referanser


## Eksterne lenker
* Asia-Pacific Partnerships – «KoWePo Fast Facts».
Hertugdømmet Nysa

**Hertugdømmet Nysa** (polsk), **Neiße** (*Neisse*, tysk) eller **Nisa** (tsjekkisk) var et schlesisk fyrstedømme og høystift som bestod fra 1200- til 1800-tallet. Det ble oppkalt etter residensbyen Nysa/Neiße/Nisa i dagens Polen.

Området kom i besittelse av Wrocławs biskop i 1199. Da Schlesien på 1200-tallet ble delt opp i en rekke små hertugdømmer, fikk også Nysa status som hertugdømme, slik at Wrocławs biskop ble anerkjent som verdslig hersker (fyrstbiskop) over området. Hertugdømmet Nysa ble dermed **Wrocławs (''Breslaus'') høystift**. Hertugrangen ble imidlertid ikke anerkjent av den tysk-romerske keiseren, og Nysa ble heller aldri riksumiddelbar, men lå først under Polens hertug og fra 1342 under Böhmens konge. Fyrstbiskopene utvidet etter hvert hertugdømmet med Otmuchów (*Ottmachau*) og Grodków (*Grottkau*).

På grunn av gruvedriften i området tiltrakk hertugdømmet seg fra 1200-tallet mange tyske bosettere. Hertugdømmet ble derfor etter hvert overveiende tysktalende.

Da mesteparten av Schlesien ble erobret av Preussen i 1742, havnet også 1231&nbsp;km² av hertugdømmet Nysa under prøyssisk forvaltning. Denne delen ble sekularisert i 1810. De resterende 900&nbsp;km² lå i østerriksk Schlesien og forble i fyrstbiskopens besittelse inntil 1850, da også denne delen ble sekularisert. Dermed sluttet fyrst(bisp)edømmet Nysa å eksistere, selv om biskopene av Wrocław/Breslau fikk lov til å føre fyrstetittelen frem til 1918.

Den østerrikske delen av det forhenværende hertugdømmet kom i 1918 til Tsjekkoslovakia (fra 1993 Tsjekkia), den prøyssiske delen i 1945 til Polen.
Samchonpo kraftverk

**Samchonpo kraftverk** er et varmekraftverk i Sacheon i Sør-Gyeongsang i Sør-Korea. Det har en installert produksjonskapasitet på inntil 3&nbsp;372 MW. Anleggets årsproduksjon er 23,7 TWh elektrisk kraft. Brenseltypen er kull og råolje.

## Se også
* Liste over verdens største kullkraftverk

## Referanser
Mans lovgivende råd

**Mans lovgivende råd** (engelsk *The Legislative Council*; mansk *Yn Choonseil Slattyssagh*) er overhuset til Mans lovgivende forsamling, Tynwald. Forkortelsen LegCo blir ofte brukt.

Det består av elleve medlemmer (MLCs): 

* Åtte medlemmer valgt av House of Keys
* Tre *[[ex officio]]* medlemmer:
:* Tynwalds president
:* Biskopen av Sodor og Man
:* Attorney general

Medlemmene av Det lovgivende råd blir valgt av medlemmene av House of Keys for en periode på fem år. Fire stykker går av samtidig og fire nye medlemmer blir så valgt. Et medlem må være minst 21 år gammel og ha fast bosted på Man.

Tidligere var det viseguvernøren som presiderte over Det lovgivende råd og Tynwald Court (en felles sesjon mellom rådet og House of Keys). Per 2022 er det imidlertid Tynwalds president, som er valgt av hele Tynwald for en periode på fem år, som  *ex officio* er Det lovgivende råds president. Hen presiderer både over Det lovgivende råd og Tynwald Court, unntatt når viseguvernøren én gang i året presiderer på Tynwald-dagen. 

I tillegg har den engelske kirkes biskop av Sodor og Man samt attorney general seter i Det lovgivende råd. Biskopen er et voterende medlem, attorney general er et ikke-voterende medlem og presidenten avlegger kun stemme ved stemmelikhet. 

Til tross for navnet har vanligvis ikke rådet initiativrett til å foreslå nye lover, men går i stedet igjennom lovutkast som er fremmet i House of Keys.

## Fotnoter

## Referanser


## Eksterne lenker
* Legislative Council Members, liste over nåværende medlemmer
Shepherdia

* *[[Shepherdia argentea]] *
* *[[Shepherdia canadensis]] * 
* *[[Shepherdia rotundifolia]] *

***Shepherdia*** er en planteslekt i sølvbuskfamilien i ordenen Rosales. Den omfatter 3 arter som vokser i Nord-Amerika og Mellom-Amerika. Bladene er ofte avrundet lang-ovale eller svakt spatelformede, og kan være dunhårete.

Artene omfatter de som er nevnt i taksonboksen under «delgrupper». Bærene er føde for bjørner og noen slags larver, og er også spiselige for mennesker. I USA og Canada lager man syltetøy og sauser av bærene. Kanadisk bøffelbær har svært bitre, gule frukter, som delvis er giftige (psykedeliske) og som derfor aldri spises direkte.

## Eksterne lenker
* 
* Scott C. Walker, Shepherdia Nutt. – Buffaloberry.
Giftering

**Gifteringen** påtas av to personer den dagen de inngår forlovelse eller ekteskap. I Norge bæres ringen vanligvis på høyre ringfinger, eller gullbrand som den også kalles. Ringen viser omverdenen at personene har inngått i ekteskapet og lovet hverandre evig troskap. Ringen er et symbol på evigheten, da den hverken har en begynnelse eller ende.
Den brukes også på venstre hånd.

## Skikker
I noen tradisjoner er forloveren eller brudepiken ansvarlig for å passe på brudeparets gifteringer og fremvise dem i det symbolske øyeblikket når ringene overrekkes og mottas under den tradisjonelle bryllupsseremonien. På mer utsmykkede bryllup kan ringbæreren (som ofte er et familiemedlem av brudgommen eller bruden) hjelpe til med den seremonielle fremvisningen av ringene, noen ganger på en spesiell pute.

I vestlig kristendom skjer utvekslingen av gifteringer under forlovelsesseremonien, mens forlovelsesringene gis under selve feiringen av det hellige ekteskapet. Blant østlig-ortodokse, østlig-lutherske og østlig-katolske kristne er ringutvekslingen teknisk sett ikke en del av bryllupsseremonien, men heller en del av forlovelsen. Det er alltid et sett med to ringer, gitt til henne av presten eller forloveren. I motsetning til de fleste andre ortodokse kirker har den østlig-ortodokse kirken i Hellas nylig sluttet å utføre velsignelser på forlovelsen separat, og nå er forlovelsesseremonien den innledende delen av bryllupsseremonien.

Etter inngåelse av ekteskapet bæres forlovelsesringen på den hånden den ble satt på under seremonien. Ved å sette ringene på ringfingrene, erklærer de gifte ektefellene symbolsk sin livslange kjærlighet og troskap til hverandre. Dette symbolet har sosial betydning og anses nå som et spørsmål om tradisjon og etikette, så mye at dets fravær ofte tolkes som at personen er singel. Mange ektefeller bærer gifteringene sine dag og natt. Det er ikke uvanlig at noen ektefeller, spesielt de som har yrker som gjør ringbæring farlig, som skuespillere, politibetjenter og elektrikere, ikke bærer ringene på fingrene, men i stedet bærer dem på en kjede rundt halsen. Siden 1800-tallet har det i Vesten vært ansett som uheldig å ta av gifteringen etter at den er satt på fingeren i kirken.

## Se også
* Ringstørrelse

## Referanser
Grevskapet Kladsko

**Grevskapet Kladsko** (tsjekkisk), **Glatz** (tysk) eller **Kłodzko** (polsk) var et grevskap i det nåværende sydvestlige Polen. Det tilsvarer omtrent dagens powiat Kłodzki og har navnet etter landskapets forvaltningssete Kladsko/Glatz/Kłodzko.

Landskapet utgjorde en viktig forbindelse mellom Schlesien (*Śląsk*) i nord og Böhmen (*Čechy*) i sør. Geografisk hører landskapet til Schlesien, siden elven Nysa Kłodzka er en bielv til Oder (*Odra*), men har politisk vært en böhmisk besittelse minst siden 900-tallet. Da keiser Lothar III av Det tysk-romerske rike fastsatte grensen mellom Böhmen og Schlesien i 1137, ble Kladskos tilhørighet til Böhmen bekreftet.

Fra 1200-tallet begynte innvandringen av tyskspråklige bosettere. Landskapet var opprinnelig et borggrevskap, men ble i 1459 opphøyet til riksgrevskap.

I løpet av de schlesiske kriger ble grevskapet Kladsko okkupert av Preussen i 1742 og offisielt innlemmet i den prøyssiske provinsen Schlesien i 1763. 1818 ble grevskapet opphevet som administrativ enhet. Sammen med Schlesien tilfalt området i 1945 Polen.
Sølvbuskslekten

**Sølvbuskslekten** (*Elaeagnus*) er en planteslekt i sølvbuskfamilien i roseordenen.

Artene er busker eller små trær. De kan være løvfellende eller eviggrønne, og noen har torner. Bladene sitter spredt, har stilk og er som regel helrandede. Blomstene er tvekjønnede, dufter og sitter oftest flere sammen på korte skudd i bladhjørnene. Begeret er klokke- eller traktformet med fire fliker og er hvitt eller gult på innsiden. Kronblad mangler, og det er fire pollenbærere. Frukten minner om en steinfrukt, og steinen har vanligvis åtte ribber.

Sølvbuskslekten er naturlig utbredt i Asia og Nord-Amerika, og det er også én art i Australia.  Smalsølvbusk (*Elaeagnus angustifolia*) er helt naturalisert i Sør-Europa. *Flora of China* oppgir 67 arter i slekten derav 55 endemiske for Kina. En nyere revisjon av de kinesiske artene konkluderer med at det er 36 arter i Fastlands-Kina.

Artene inneholder tidvis ulike virksomme stoffer. *[[Elaeagnus umbellata]]* inneholder lykopen og er trolig kreftmotvirkende. Også gumi (*Elaeagnus multiflora*) i Kina brukes innvortes som medisinplante. Smalsølvbusk og sølvbusk (*Elaeagnus commutata*) plantes som prydplanter i Norge.

## Noen arter
Et lite utvalg av artene omfatter blant annet:
* smalsølvbusk (*Elaeagnus angustifolia*)
* sølvbusk (*Elaeagnus commutata*)
* *[[Elaeagnus formosana]]*
* gumi (*Elaeagnus multiflora*)
* *[[Elaeagnus philippinensis]]*
* *[[Elaeagnus pungens]]*
* *[[Elaeagnus umbellata]]*

## Galleri

Elaeagnus angustifolia 20050905 942.jpg|Smalsølvbusk (*Elaeagnus angustifolia*)
Elaeagnus conferta Roxb. (6368754647).jpg|Blomster hos *Elaeagnus conferta*
Elaeagnus multiflora 2016-09-10 4209.jpg|Frukt hos *Elaeagnus multiflora*
Elaeagnus.jpg|Bladverk av hybriden *Elaeagnus × submacrophylla*


## Litteratur
* 
* 
* 
* 

## Eksterne lenker
*
Dangjin kraftverk

**Dangjin kraftverk** er et varmekraftverk i Dangjin i Sør-Chungcheongprovinsen i Sør-Korea. Det har en installert produksjonskapasitet på 2400 MW, fordelt på 4 like store blokker / turbiner. Brenseltypen er kull. Utbygger var Korea Electric Power Co. Utbyggingen skjedde i årene 1994&ndash;2001.

## Referanser


## Eksterne lenker
* Power Technology – «Dangjin Coal-Fired Power Plant, South Korea».
Tindvedslekta

* Tindved *(H. rhamnoides)*
* *([[Hippophaë salicifolia]])*

**Tindvedslekten** (*Hippophaë* – ë indikerer at uttalen er "hippofae" og ikke "hippofæ") er en planteslekt i tindvedfamilien under ordenen Rosales. Den omfatter om lag 6 arter  og 12 underarter som vokser i Asia og Europa. I Norge vokser **[[tindved]]** (*H. rhamnoides*) mange steder langs kysten. Denne arten er den klart mest utbredte geografisk, og har oransje bær.

Tindvedslekten må ikke forveksles med geitvedslekten *(Rhamnus)*, som den likner i mangt. På engelsk har de to slektene såpass like navn som hhv *sea-buckthorn* og *buckthorn*. En del arter er satt ut i USA gjennom kultivasjon, og har  spredd seg der.

Bladene er ofte sølvglinsende og matt sølvgrønn-grå, og stammen er ofte besatt med torner. Artene inneholder tidvis ulike virksomme stoffer som garvesyre og vitaminer. Bærene er ofte spiselige, og sunne og rike på C-vitaminer. Artene tåler ofte litt salt og kan derfor vokse på havstrand.

Vanlige produkter av tindved er syltetøy, sauser, marmelade og drikke. I Kina brukes den i tradisjonell medisin, blant annet mot kreft.

## Noen arter
Et lite utvalg av artene omfatter blant annet:
* Hippophaë neurocarpa – Kina
* Tindved (*H. rhamnoides*) – Eurasia
** *H. rhamnoides* ssp. *gyantsensis* – Asia, Kina
** *H. rhamnoides* ssp. *mongolica* – Asia, Kina
** *H. rhamnoides* ssp. *sinensis* – Asia, Kina
** *H. rhamnoides* ssp. *turkestanica* – Asia, Kina
** *H. rhamnoides* ssp. *yunnanensis* – Asia, Kina
* Hippophaë salicifolia – Himalaya, Kina
* Hippophaë thibetana – Kina

## Eksterne lenker
* 
*  
* ASHS Press, Janick J, Whipkey A, =«Product development of sea buckthorn - ''Trends in new crops and new uses''», 2002, konferansemateriale.
* Li TSC, Oliver A. «Sea buckthorn factsheet», British Columbia Ministry of Agriculture, Food and Fisheries, mai 2001
* Todd, J. «Introduction to sea-buckthorn», Ontario Ministry of Food, Agriculture and Rural Affairs, februar 2006
* United States Department of Agriculture Seaberry Profile
* Plants for a Future
* Purdue University artikkelliste 
* Fotosamling hos ''Hort.net''
* Flora Europaea: ''Hippophae''
* Flora of Pakistan: ''Hippophae''
* Flora of China: ''Hippophae'' artsliste
Storbritannias rettsvesen

**Britiske rettsvesen** viser til britisk lov som i Storbritannia har tre forskjellige rettssystem; engelsk lov (for England og Wales); nordirsk lov (basert på *[[common lov]]* – felles lov); og skotsk lov (et hybridsystem basert på *[[civil law]]* (som ikke norsk motsvarighet) og bestanddeler av *common lov* – Loven om Unionen av 1707 garanterer Skottland et eget rettssystem). 

For øyeblikket er Overhuset den høyeste domstolen for anker for alle kriminelle og sivile rettshendelser i England, Wales og Nord-Irland, og for alle sivile rettshendelser i Skottland. 
Under *Loven om Konstitusjonelle reformer av 2005* skal en ny øverste domstol, *Supreme Court of the United Kingdom*, tre i kraft i 2009.

Den øverste domstol for jurisdiksjon i England og Wales består av ankedomstolen, *Court of Appeal, High Court of Justice* (for privatrett) og *Crown Court* (for strafferett), mens den skotsk *sheriff courts* er en motsvarighet til engelske *county courts*.

## Intet felles lovverk
I Storbritannia finnes det ikke allmenn lov som isteden erstattes av delvis hevdvunne rettsregler, hvilket pleier å sammenfalle under benevnelsen uskrevne lover eller såkalte *common lov* – felles lov, til dels kongelige forordninger og parlamentsbeslutninger, såkalte *statute law* – lovfestet lov, dels såkalt *equity* – billighetsrett, det vil si rettsregler som har oppstått ved at rikskansleren har gitt mildere dom i tilfeller hvor *common law* ikke var tilstrekkelig, samt til dels i tilfeller som romersk og kanonisk rett.

## Se også
* Rettshistorie
* Storbritannias konstitusjon
Psychopsidae

* Psychopsinae
* Zygophlebiinae

**Psychopsidae** er en familie av nettvinger. Det er ingen norske arter.

## Utseende
Middelsstore til store (forvingen 10–35&nbsp;mm), bredvingede nettvinger. Kroppen har et silkeaktig skinn, mange arter kan ligne på møll.
Larvene har påfallende store hoder med svære, sigdformede kjever, hodet inkludert kjevene utgjør nær halve kroppslengden. Det er grovt punktert og har spisse vorter på sidene. Øynene er redusert til enkle øyeflekker, antennene er forholdsvis lange og trådformede. Beina er middels lange, bakkroppen jevnt avsmalnende bakover.

## Liv og utvikling
Svært lite er kjent om denne familiens biologi. Eggene legges på barken av trær og dekkes med et ukjent sekret. I Australia har man funnet larvene under løs bark, mest trolig er de rovdyr som ligger på lur og fanger passerende byttedyr. Larveutviklingen går gjennom tre larvestadier og kan ta to år. Den utvokste larven spinner seg inn i en kokong av to lag silke.

## Utbredelse
Familien forekommer i Afrika sør for Sahara, Sørøst-Asia og Australia. I tillegg kjenner man fossile arter fra Nord-Amerika og Europa.

## Systematisk inndeling
Det er ingen norske arter.

* **Ekte insekter** (Ectognatha)
** **Dicondylia**
*** **[[Vingede insekter]]** (Pterygota)
**** **Neoptera** («nyvinger»)
***** **Eumetabole insekter** (Eumetabola, «insekter med forvandling»)
****** **[[Holometabole insekter]]** (Holometabola, «insekter med fullstendig forvandling»)
******* Overorden **[[Neuropteroidea]]**
******** Orden Nettvinger (Planipennia / Neuroptera)
********* Underorden Myrmeleontiformia
********** Familien Psychopsidae
*********** Underfamilien Psychopsinae
************ Slekten *[[Balmes]]* – 4 arter
************ Slekten *[[Megapsychops]]* Tillyard – én art
************ Slekten *[[Psychopsis]]* Newman, 1842 – 13 arter
************ Slekten *[[Propsychopsis]]* – fossil slekt fra eocen
*********** Underfamilien Zygophlebiinae
************ Slekten *[[Cabralis]]* – 2 arter
************ Slekten *[[Silveira]]* – 4 arter
************ Slekten *[[Zygophlebius]]* – 3 arter

## Kilder
* Australian Faunal Directory – Psychopsidae
* Tauber, C.A., Tauber, M.J. og Albuquerque, G.S. (2003) Neuroptera (Lacewings, Antlions). Side 785-798 i: Resh, V.H. og Cardé, R.T. (red): *Encyclopedia of Insects*. Academic Press. ISBN 0-12-586990-8

## Eksterne lenker
* 
* Tree of Life - Nettvingerer, (Planipennia/Neuroptera) engelskspråklig Med bilde.
* Norsk Entomologisk forening
* Foto av ''Psychopsis mimica'' fra Australia
Katedralen i Peel

**Katedralen i Peel**, offisielt navn er *Katedralkirken til sankt Germain* (engelsk *Cathedral Church of Saint German*) eller det eldre navnet *Kirk German*, er en katedral som er lokalisert i byen Peel på Man. Katedralen er også sognekirken til sognet German som omfattet byen Peel, og kirken ble gjort om til katedral ved Lov av Tynwald i 1980.

Den opprinnelige katedralen til sankt Germain var på innsiden av murene til festningen Peel Castle på øya St Patrick's Isle rett utenfor havnen av Peel, men denne falt i ruiner på 1700-tallet og ble oppgitt. Grunnen var maktstriden mellom kirken (biskopen) og staten (guvernøren). Katedralen er dedikert den franske helgen sankt Germain av Paris (også kalt for Germanus). Katedralen er også setet for Sodor og Man bispedømme.

Arbeidet på den nye katedralen begynte på 1600-tallet, men ble utsatt og kom egentlig først i gang for alvor i 1879, og ble fullført i 1884. Opp til da var det en annen kirke, Sankt Nicholas’ kapell (*Chapel of St Nicholas*) i Bishopscourt i sognet Michael (som også var biskopen av Sodor og Mans sete og bolig) som fungerte som såkalt *pro-katedral* (sognekirke som tjener midlertidig som katedral for et bispedømme).

Katedralen har en domprost og ordenskapittel. Biskopen av Sodor og Man er domprost i embets medfør (*ex-officio*), og ordenskapittelet består av erkediakonen av Man og fire kanniker som alle er geistlige av sognet. Sogneprest for sognet German er ikke medlem av ordenskapittelet.

## Referanser


## Eksterne lenker
* Kirk German, fra *Feltham's Tour*, 1798
SIX News

**SIX News** er et nordisk finansnyhetsbyrå med redaksjoner i Oslo, Göteborg og Stockholm. 

SIX News formidler kursdrivende nyheter til det norske og svenske finansmarkedet.

Nyhetsbyrået SIX News er en del av SIX Telekurs som formidler kursinformasjon fra samtlige nordiske børser samt fra de ledende internasjonale. SIX Telekurs i Norden har hovedkontor i Stockholm og kontorer i Oslo, København, Göteborg og Helsingfors.

SIX sine eiere er sveitsiske SIX Telekurs som er en del av SIX Group AG. SIX Telekurs er den tredje største leverandøren av finansiell informasjon i Europa. De er spesialister på å bearbeide og distribuere internasjonal finansiell informasjon som benyttes av investorer, rådgivere, fondsforvaltere, porteføljeforvaltere, analytikere og verdipapiradministrasjon. Sveitsiske SIX Telekurs ble etablert i 1930 og har global tilstedeværelse med kontorer i 22 land. 

CNBC benytter SIX sitt studio i Stockholm til intervjuer med nordiske finansaktører

## Referanser


## Eksterne lenker
*
Partido Demócrata Cristiano de Chile

**Partido Demócrata Cristiano de Chile** (norsk: Chiles kristendemokratiske parti) er et politisk parti i Chile. Det ble grunnlagt i 1957. Partiet tilhører sentrum-venstre-alliansen Concertación de Partidos por la Democracia (Koalisjonen for demokrati).

Partiet var i opposisjon under president Salvador Allende. Det var også motstandere av Augusto Pinochets militærdiktatur, da politiske partier var forbudt. Etter at politiske partier igjen ble tillatt mot slutten av 1980-tallet, gikk Chiles kristendemokratiske parti sammen med Partido por la Democracia, Partido Socialista de Chile, Partido Radical Socialdemócrata i en allianse som var motstandere av Pinochets fortsatte kandidatur til presidentvervet og som ledet an i kampen for frie valg og demokrati.

Etter overgangen til demokrati i 1990 har alliansen Concertación de Partidos por la Democracia dominert Chilensk politikk og vunnet alle presidentvalg. Kristendemokraten Patricio Aylwin var president fra 1990 til 1994 og ble etterfulgt av partikollega Eduardo Frei Ruiz-Tagle i perioden 1994 til 2000. I de to påfølgende presidentperiodene har sentrum-venstre-alliansen besatt presidentposten med Ricardo Lagos fra det sosialdemokratiske Partido por la Democracia (2000 til 2006) og Michelle Bachelet fra sosialistpartiet (2006 til 2010). Ved presidentvalget i 2009-2010 stiller sentrum-venstre-alliansen igjen med Eduardo Frei Ruiz-Tagle som sin kandidat.

Ved valget til nasjonalforsamlingen i 2005 fikk Partido Demócrata Cristiano de Chile 20,8 % av stemmene til deputertkammeret og 29,7 % av stemmene i valget til senatet. Ved valget i desember 2009 vant partiet 14,2 av stemmene i valget til deputertkammeret og 16,6 % av stemmene i valget til senatet.

## Referanser


## Eksterne lenker
* 
*
Errico Malatesta

**Errico Malatesta** (født 4. desember 1853, død 22. juli 1932) kom fra Sør-Italia, og var en aktiv og kjent anarkist. 

Malatesta var inspirert av Pariserkommunen, og sluttet seg til Den første internasjonale, Napoli-avdelingen. I 1872 ble han kjent med Michail Bakunin og deltok sammen med ham på kongressen til Internasjonalen samme år. De neste fire årene var Malatesta med og propaganderte for Internasjonalen i Italia, og han ble fengslet to ganger for dette.

Etter en periode med voldelige aksjoner, særlig rettet mot den italienske kongefamilien, begynte politiet med systematisk overvåking av anarkistene. Blant andre Malatesta hevdet på det sterkeste at de ikke hadde noe med de disse aksjonene å gjøre. Malatesta dro i eksil, og havnet til slutt i London. Der arbeidet han som mekaniker og iskremselger. Imidlertid holdt han seg ikke borte fra politisk aktivitet. Flere ganger reiste han tilbake til Italia i hemmelighet, der han i 1883 var med og grunnla ukeavisen La Questione Sociale (Det sosiale spørsmålet). For å unngå fengsling måtte han forlate Italia, og fra 1885 oppholdt han seg i Argentina. Der var han blant annet med på stiftelsen av en landets første fagforeninger, Bakerforeningen. 

Fra 1889 var han igjen tilbake i Europa, og etter hvert mest i London. Her skrev han flere anarkistiske pamfletter. I 1912 ble han stilt for retten i London, dømt til tre mådeders fengsel og truet med utvisning av landet. Denne trusselen ble det imidlertid ingen ting av bl.a. på grunn av demonstrasjoner og motstand i den radikale pressen.

Etter første verdenskrig reiste Malatesta tilbake til Italia for godt, og arbeidet bl.a. med avisen Umanitova Nova (Den nye menneskeslekten). I 1921 ble han fengslet nok en gang, og slapp ut bare to måneder før fascistene fikk regjeringsmakten i landet. Fra 1924 til 1926 gav Malatesta, til tross for store vanskeligheter, ut bladet Pensiero e Volonta (Tanke og vilje). Men fra 1926 hadde fascistene gjort det helt umulig å drive uavhengig presse. 

Resten av livet levde Malatesta tilbaketrukket og arbeidet som elektriker. Han var mye plaget av bronkitt, og døde til slutt av lungebetennelse.

Malatesta var gjennomført anarkist. Han så med argusøyne på all partipolitikk, og var til og med skeptisk til anarkosyndikalistiske fagorganisasjoner. Han var ikke pasifist, og mente vold kunne være nødvendig i den sosiale revolusjonen siden staten i siste instans også bygget på vold. Derimot tok fra avstand fra alle former for terrorisme og undertrykkelse, ikke minst den han så i den sovjetiske bolsjevisme.

## Referanser
Vårt Ukraina

**Vårt Ukraina** (ukrainsk: Наша Україна) er et ukrainsk politisk parti, som inntil juli 2009 var kjent under navnet *Folkeunionen Vårt Ukraina*. Partiet ble grunnlagt i mars 2005. Det anses som et sentrum-høyreparti og som et støtteparti for Viktor Jusjtsjenko, Ukrainas president fra oransjerevolusjonen i 2004 og fram til 2010. Vårt Ukraina støttet Jusjtsjenkos kandidatur i presidentvalget i 2010.

I nyvalget til nasjonalforsamlingen Verkhovna Rada i september 2007 stilte partiet til valg i alliansen *Vårt Ukraina – Folkets selvforsvarsblokk*. Alliansen vant 14,16 % av stemmene og fikk 72 av 450 mandater. Det ble dermed det tredje største partiet, bak de to dominerende partiene Regionenes parti og Julija Tymosjenkos blokk.

Vårt Ukraina har observatørstatus i partialliansen Det europeiske folkepartiet.

## Eksterne lenker
*
Grensevatnet

**Grensevatnet** (russisk: Гренсеватн) er en innsjø på grensen mellom Norge og Russland. Den norske delen ligger lengst sør i Sør-Varanger kommune i Finnmark. Pasvikelva renner gjennom Grensevatnet, og Nautsijoki, Pasvikelvas største sideelv, munner ut i sørenden av sjøen.

## Referanser